b'\n_START_ARTICLE_\nFiat\n_START_SECTION_\nVirksomhetsomr\xc3\xa5der og fabrikker\n_START_PARAGRAPH_\nFiat-gruppens aktiviteter var opprinnelig fokusert omkring industriell produksjon av biler, nyttekj\xc3\xb8ret\xc3\xb8yer og landbruksmaskiner. Etter hvert har Fiat blitt Italias st\xc3\xb8rste industrikonsern med  virksomhet i over seksti land gjennom over tusen selskaper med mer enn to hundre tusen ansatte, hvorav over halvparten utenfor Italia. _NEWLINE_Fiat st\xc3\xb8tter Fondazione Giovanni Agnelli, en viktig stiftelse for sosial og \xc3\xb8konomisk forskning samt Palazzo Grassi, en gammel, ber\xc3\xb8mt bygning i Venezia som n\xc3\xa5 er museum. I 1916 startet byggingen av den ber\xc3\xb8mte Lingotto-fabrikken som \xc3\xa5pnet i 1923. Fabrikken var p\xc3\xa5 den tiden verdens st\xc3\xb8rste. Mer enn 80 forskjellige Fiat-modeller ble bygd her inntil fabrikken ble nedlagt i 1982. _NEWLINE_I 1970- og 1980-\xc3\xa5rene var Fiat en pioneer i bruk av industriroboter innen bilproduksjon. Fiats fabrikker er blant de mest automatiserte og avanserte i verden. Fiat var en av de f\xc3\xb8rste vestlige selskap som bygde fabrikker i Sovjet-kontrollerte land. Best kjent er fabrikkene i Vladivostok, Kiev og Toljatti. _NEWLINE_Fiat har ogs\xc3\xa5 et selskap i Polen i Tychy som bygger sm\xc3\xa5biler (126, Cinquecento og n\xc3\xa5 Seicento). Fiat har fabrikker i Brasil, Tyrkia, Kina og India hvor det lages lokale varianter av Fiat-modeller samt Fiats \xc2\xabverdensbil\xc2\xbb, Palio.'